കോടികള് പാട്ടക്കുടിശിക നടപടികള് ദ്രുതഗതിയിലാക്കാന് റവന്യൂ വകുപ്പ് ഭൂമി വേഗം തിരിച്ചു പിടിക്കും കൊച്ചി: നഗരത്തില് കോടികളുടെ പാട്ടക്കുടിശിക വരുത്തിയ സര്ക്കാര് ഭൂമി തിരിച്ചു പിടിക്കുന്ന നടപടികള് വേഗത്തിലാക്കി റവന്യൂവകുപ്പ്. ആവര്ത്തിച്ച് നോട്ടീസ് നല്കിയിട്ടും പാട്ട കുടിശിക അടയ്ക്കാന് തയാറാകാത്ത സ്ഥലങ്ങളാണ് ഏറ്റെടുക്കുന്നത്. പലതും ഭീമമായ തുക അടയ്ക്കാനുള്ളവ. ഒറ്റത്തവണ തീര്പ്പാക്കല് വഴി അടച്ചാല് യഥാര്ത്ഥ തുകയില് ഇളവ് ലഭിക്കുമെന്ന് അറിയിച്ചിട്ടും മറുപടിയുണ്ടായില്ല. ഫൈന് ആര്ട്സ് സൊസൈറ്റിയും ബോള്ഗാട്ടി പാലസും ഉള്പ്പെടെ 16 പൊതു, സ്വകാര്യ സ്ഥാപനങ്ങള്ക്ക് ഒഴിപ്പിക്കല് നോട്ടീസ് നല്കി. ഇവരില് 9 പേര് ഹൈക്കോടതിയില് നിന്ന് സ്റ്റേ വാങ്ങി. നഗര ഹൃദയത്തില് 54 സെന്റ് സ്ഥലത്തെ കേരള ഫൈന് ആര്ട്സ് സൊസൈറ്റി പാട്ടവ്യവസ്ഥകള് പാലിക്കുന്നില്ല. കലാ സാംസ്കാരിക പ്രവര്ത്തനങ്ങള്ക്ക് മാത്രമായി നല്കിയതെങ്കിലും സ്വകാര്യ ചടങ്ങുകള്ക്കും ആഘോഷ പരിപാടികള്ക്കും വിട്ടു നല്കുന്നു. ഒന്നര ലക്ഷം രൂപവരെയാണ് വാടക. രണ്ടരക്കോടിയിലധികമാണ് വാര്ഷിക വരുമാനം. റവന്യൂ വകുപ്പിന്റെ ഏറ്റെടുക്കല് നോട്ടീസിന് സൊസൈറ്റി സ്റ്റേ വാങ്ങിയിട്ടുണ്ട്. 15 ഏക്കറിലുള്ള കെ.ടി.ഡി.സിയുടെ ബോള്ഗാട്ടി പാലസ് ഹോട്ടലിന്റെ പാട്ടകുടിശിക 164 കോടി രൂപയാണ്. 1997ല് പാട്ടകാലാവധി അവസാനിച്ചു. അഗ്രി ഹോര്ട്ടികള്ച്ചറല് സൊസൈറ്റിയുടെ പക്കല് നിന്ന് അഞ്ച് സെന്റ് സ്ഥലം ഏറ്റെടുത്ത് റവന്യൂ വകുപ്പ് നടപടി ആരംഭിച്ചു കഴിഞ്ഞു. നോട്ടീസ് നല്കിയ സ്ഥാപനങ്ങള് അടയ്ക്കാനുള്ള തുക ബ്രായ്ക്കറ്റില് മോഡോണ് ഫുഡ്സ്, ഇടപ്പള്ളി നോര്ത്ത് 38.37 കോടി ഇന്ദിരാഗാന്ധി സഹകരണ ആശുപത്രി, എറണാകുളം 36 കോടി കേരള ഫൈന് ആര്ട്സ് സൊസൈറ്റി 8.15 കോടി ഹിന്ദുസ്ഥാന് പെട്രോളിയത്തിന്റെ കാള്ടെക്സ് ഇന്ത്യ 5.33 കോടി എറണാകുളം ബാര് കൗണ്സില് 1.97 കോടി ഹോള്ട്ടി കള്ച്ചര് ഡെവലപ്മെന്റ് കോര്പ്പറേഷന്, കാക്കനാട് 7.18 കോടി കണ്സ്ട്രക്ഷന് കോര്പ്പറേഷന്, കാക്കനാട് 2.92 കോടി മാര് അത്തനേഷ്യസ് ഹൈസ്കൂള്, കാക്കനാട് 4.77 കോടി ഗവണ്മെന്റ് സെര്വന്റ്സ് കോ ഓപ്പറേറ്റീവ് സൊസൈറ്റി 2.75 കോടി എളമക്കര വായനശാല, 2004 വരെ 2.84 ലക്ഷം വനിതാ വികസന കോര്പ്പറേഷന്, വാഴക്കാല 3.60 കോടി ലേഡീസ് ക്ലബ്, തൃപ്പൂണിത്തുറ 21ലക്ഷം കോര്പ്പറേഷന് തൊഴിലാളി യൂണിയന്, എറണാകുളം 38 ലക്ഷം എറണാകുളം ജിംനേഷ്യം 30 ലക്ഷം കേരള ഫിലിം ചേംബര് ഓഫ് കൊമേഴ്സ്, എറണാകുളം ഏറ്റെടുക്കല് 4ന് തുടങ്ങി സ്റ്റേ വാങ്ങിയവര് ഫൈന് ആര്ട്സ് സൊസൈറ്റി എറണാകുളം ജിംനേഷ്യം ബാര് കൗണ്സില് ഇന്ദിരാഗാന്ധി സഹകരണ ആശുപത്രി എളമക്കര വായനശാല തൃപ്പൂണിത്തുറ ലേഡീസ് ക്ലബ് മോഡേണ് ഫുഡ് ഇന്ഡസ്ട്രീസ് മാര് അത്തനേഷ്യസ് ഹൈസ്കൂള് പാട്ടക്കുടിശിക വരുത്തിയ ആകെ സ്ഥാപനങ്ങള് 46 കണയന്നൂര് താലൂക്കില് മാത്രം